Popeth amdanom ni | Dental Wales
Popeth amdanom ni
Y tîm a'n manylion cyswllt.
Gallwch gael rhagor o wybodaeth am ein gwasanaeth, ein tîm a'r broses atgyfeiriadau deintyddol yma. Gallwch archwilio'r wefan i weld beth rydym yn ei wneud a sut rydym yn sicrhau gwasanaeth diogel ac effeithlon.
Mae'r system rheoli atgyfeiriadau deintyddol yn cael ei gweithredu gan FDS Consultants, consortiwm o ymgynghorwyr deintyddol a meddygol y GIG yng ngogledd-orllewin Lloegr sy'n darparu gwasanaethau rheoli atgyfeiriadau i rannau eraill o Loegr hefyd, yn ogystal â Chymru. Mae'r tîm clinigol yn cael ei gefnogi gan weinyddwyr arbenigol sy'n sicrhau bod y broses o reoli atgyfeiriadau'n ddi-dor.
Mae pob aelod o'n staff sydd â chymwysterau clinigol wedi'u cofrestru â'r Cyngor Deintyddol Cyffredinol ac yn ymgymryd â datblygiad proffesiynol parhaus yn rheolaidd. Mae pob aelod o'r staff clinigol ar restr briodol y Cyngor Deintyddol Cyffredinol o arbenigwyr.
I gael gwybodaeth am gysylltu â'r Cyngor Deintyddol Cyffredinol, cliciwch yma
Ein datganiad cenhadaeth
Cyflwyno'r system rheoli atgyfeiriadau deintyddol fwyaf diogel, effeithiol ac ymatebol ledled y DU. Rydym yn ddarparwr gwasanaethau arloesol, rhagweithiol a chyfrifol sy'n canolbwyntio ar wella profiad y claf tra'n gwella ansawdd a chanlyniadau gofal deintyddol.
Credwn fod gan bob claf yr hawl i wybod sut, ble a phryd mae ei ofal yn cael ei reoli, a thrwy ddefnyddio ein system dracio unigryw, maent yn cael eu cefnogi fel unigolion i wneud hynny mewn ffordd hawdd a hygyrch. Nid ydym yn sefyll yn stond. Rydym yn ymdrechu i wella a datblygu'r gwasanaeth rydym yn ei gynnig i bob claf a defnyddiwr gwasanaeth.
Mae ein gwerthoedd yn diffinio ac yn llywio ein gwasanaeth. Ein nod yw dangos y canlynol:
Ymrwymiad: nid ydym byth yn rhoi'r gorau i wella…
Tegwch: rydym yn sicrhau bod y gwasanaeth ar gael yn hawdd i unrhyw un a phawb sydd ei angen drwy roi cyfarwyddiadau a gwybodaeth glir…
Uniondeb: os ydym yn anghywir, byddwn yn cyfaddef hynny ac yn gwneud beth bynnag y gallwn ei wneud yn rhesymol i unioni'r sefyllfa…
Ansawdd: er bod y canlyniad yn bwysig, rydym yn gwybod bod y daith i sicrhau'r canlyniad hwnnw yr un mor bwysig.
Arweinir ein tîm gan:
Pennaeth Gweithrediadau
Nicola Rowbottom
Rheolwraig Atgyfeiriadau
Arweinydd Atgyfeiriadau Orthodontig
Rydym yn darparu gwasanaethau i bob bwrdd iechyd yng Nghymru. Gall ein gwasanaethau ffurfio model cyflenwi cyflawn, neu gallwn gefnogi systemau lleol â seilwaith TG tra diogel a chyfeiriadur o gymorth i wasanaethau.